
ประกาศองค์การบริหารส่วนตำบลส้มผ่อ
เรื่อง  รับสมัครบุคคลเพื่อสรรหาและเลือกสรรเป็นพนักงานจ้าง
********************
อาศัยอำนาจตามประกาศคณะกรรมการพนักงานส่วนตำบลจังหวัดยโสธร เรื่องหลักเกณฑ์เกี่ยวกับพนักงานจ้าง หมวด ๔ ข้อ  ๑๘,๑๙,๒๐  และข้อ ๒๒ องค์การบริหารส่วนตำบลส้มผ่อ  จึงประกาศรับสมัครสอบแข่งขันเพื่อจ้างบุคคลให้เป็นพนักงานจ้าง ซึ่งมีรายละเอียด ดังต่อไปนี้

๑.ประเภทและตำแหน่งที่รับสมัคร ลักษณะงานที่ปฏิบัติและอัตราค่าตอบแทนที่จะได้รับ


    ๑.๑ ประเภทพนักงานจ้างตามภารกิจ ประเภทผู้มีคุณวุฒิ


(๑) ตำแหน่ง ผู้ช่วยเจ้าพนักงานพัฒนาชุมชน



จำนวน  ๑  อัตรา

๑.๒ ประเภทพนักงานจ้างทั่วไป 



(๑) ตำแหน่ง พนักงานขับรถยนต์(คนขับรถกู้ชีพ)



จำนวน  ๑ อัตรา


    ๑.๓ ลักษณะงานที่จะต้องปฏิบัติในตำแหน่งที่เปิดรับสมัคร และอัตราค่าตอบแทนที่จะได้รับตามหลักเกณฑ์ที่ประกาศรับสมัคร (รายละเอียดตามภาคผนวก ก. ท้ายประกาศนี้)


๒.คุณสมบัติและลักษณะต้องห้ามของผู้มีสิทธิสมัครสอบ


    ๒.๑ คุณสมบัติทั่วไป


(๑) มีสัญชาติไทย


(๒) มีอายุไม่ต่ำกว่า  ๑๘  ปี บริบูรณ์ และไม่เกิน  ๕๕ ปี 


(๓) ไม่เป็นผู้ล้มละลาย


(๔) ไม่เป็นผู้มีกายทุพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล


(๕) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง


(๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่นหรือสมาชิกสภาท้องถิ่น


(๗) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ


(๘)  ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจหรือหน่วยงานอื่นของรัฐ



(๙) ไม่เป็นพระภิกษุ หรือสามเณร นักพรต หรือนักบวช
๓.วัน เวลา และสถานที่รับสมัคร 

   ๓.๑ กำหนดวันรับสมัครให้ขอรับและยื่นใบสมัครด้วยตนเอง  ตั้งแต่วันที่  ๖  เดือน พฤศจิกายน  พ.ศ.  ๒๕๖๑  ถึงวันที่  ๑๖ เดือน พฤศจิกายน พ.ศ. ๒๕๖๑  ณ  ที่ทำการองค์การบริหารส่วนตำบลส้มผ่อ อำเภอไทยเจริญ จังหวัดยโสธร (เว้นวันหยุดราชการและวันหยุดนักขัตฤกษ์) ตั้งแต่เวลา  ๐๘.๓๐ น. – ๑๖.๓๐  น.
-๒-
๔. เอกสารและหลักฐานที่ต้องนำมายื่นพร้อมใบสมัคร  

   ๔.๑ ผู้สมัครต้องยื่นใบสมัครด้วยตนเอง  โดยกรอกรายละเอียดในใบสมัครให้ถูกต้องและครบถ้วนพร้อมทั้งนำเอกสารฉบับจริงและสำเนารับรองถูกต้องอย่างละ ๑ ชุด มายื่นในวันรับสมัครดังต่อไปนี้


(๑) สำเนาวุฒิการศึกษา หรือหนังสือรับรองและระเบียนแสดงผลการเรียน กรณีที่หลักฐานทางการศึกษาดังกล่าวเป็นภาษาต่างประเทศ ให้แนบฉบับที่แปลเป็นภาษาไทย พร้อมรับรองสำเนาถูกต้อง อย่างละ ๑ ฉบับ


(๒) รูปถ่ายหน้าตรงไม่สวมหมวกและไม่ใส่แว่นตาดำ ขนาด ๑ นิ้ว ถ่ายครั้งเดียวกันไม่เกิน ๖ เดือน  จำนวน  ๓  รูป และให้ผู้สมัครเขียนชื่อ-สกุล ตำแหน่งที่สมัครไว้ด้านหลังรูปถ่ายทุกรูป


(๓) สำเนาทะเบียนบ้าน


(๔) สำเนาบัตรประจำตัวประชาชน


(๕) ใบรับรองแพทย์ที่แสดงว่าไม่เป็นโรคต้องห้ามตามคณะกรรมการกลางพนักงานส่วนตำบลกำหนด ซึ่งออกไม่เกิน ๑ เดือน นับตั้งแต่วันตรวจร่างกาย


(๖) เอกสารอื่น ๆ เช่น หลักฐานการเปลี่ยนชื่อ ซื่อสกุล (ถ้ามี)

     ๔.๒ ผู้สมัครสอบจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะตำแหน่งที่สมัครตรงตามที่ประกาศรับสมัครจริงและจะต้องกรอกรายละเอียดต่าง ๆ ในใบสมัครพร้อมทั้งยื่นและแสดงหลักฐานตามวัน เวลา และสถานที่ที่กำหนดหรือยื่นไม่ครบถ้วน จะถือว่าเป็น ผู้ขาดคุณสมบัติในการรับสมัครสอบและหากมีกรณีการปลอมแปลงเอกสารที่ใช้ในการสมัครจะถูกดำเนินคดีตามกฎหมายต่อไป

     ๔.๓ หากตรวจสอบภายหลังพบว่าผู้สมัครรายใดมีคุณสมบัติไม่ครบถ้วนตามที่กำหนดจะถือว่าเป็นผู้ขาดคุณสมบัติในการสมัครสอบ หรือถูกยกเลิกการขึ้นบัญชีผู้ได้รับการสอบแข่งขันได้ และไม่มีสิทธิ์ได้รับการจ้างเป็นพนักงานจ้าง

๕. ค่าธรรมเนียมในการสมัครสอบ

      ผู้สมัครต้องเสียค่าธรรมเนียมในการสมัครสอบ

จำนวน    ๑๐๐  บาท

๖. ประการรายชื่อผู้มีสิทธิ์เข้าสอบแข่งขัน วัน เวลา สถานที่สอบ และการประกาศผลสอบแข่งขัน ดังนี้

    ๖.๑ การประกาศรายชื่อผู้มีสิทธิ์เข้าสอบแข่งขันจะประกาศให้ทราบ ณ ที่ทำการองค์การบริหารส่วนตำบลส้มผ่อ    เว็บไซต์ http://www.sompho.go.th และให้เป็นหน้าที่ของผู้สมัครจะต้องไปตรวจดูรายชื่อเอง  ในวันที่  ๑๙ เดือน พฤศจิกายน  พ.ศ. ๒๕๖๑   เวลา  ๐๙.๐๐  น.                                                   
๖.๒  วัน เวลา และสถานที่สอบ ดำเนินการสอบในวันที่  ๒๑ เดือน พฤศจิกายน  พ.ศ. ๒๕๖๑ เวลา ๐๙.๐๐ น.
เป็นต้นไป  ณ  ที่ทำการองค์การบริหารส่วนตำบลส้มผ่อ






๖.๓  การประกาศผลการสอบแข่งขัน จะปิดประกาศไว้ ณ ที่ทำการองค์การบริหารส่วนตำบลส้มผ่อ,http://www.sompho.go.th ภายในวันที่   ๒๓  เดือน พฤศจิกายน พ.ศ.  ๒๕๖๑ เวลา  ๐๙.๐๐ น. 
๗. วิธีการคัดเลือก 


    หลักเกณฑ์และวิธีการประเมินสมรรถนะ ในการสรรหาและเลือกสรรวิธีการเลือกสรรโดยวิธีการสอบสัมภาษณ์ (รายละเอียดตามผนวก ข)ทั้งนี้ ผู้สมัครสอบต้องผ่านภาคความรู้ความสามารถทั่วไป (ภาค ก.) และภาคความรู้ความสามารถเฉพาะตำแหน่ง (ภาค ข.) ตามหลักเกณฑ์กรตัดสินก่อน จึงจะมีสิทธิ์เข้าสอบในภาคความเหมาะสมกับตำแหน่ง (ภาค ค.)ต่อไป (รายละเอียดตามผนวก ก.ท้ายประกาศฯ นี้)
๘. เกณฑ์การตัดสิน  

การตัดสินว่าผู้ใดเป็นผู้ผ่านการคัดเลือกได้ ให้ถือเกณฑ์ว่าต้องเป็นได้คะแนนรวมไม่ต่ำกว่า   ร้อยละหกสิบของวิธีการคัดเลือก ตามข้อ ๑๙ (๗) ของประกาศฯ   
-๓-

๙. การขึ้นบัญชีผู้สอบแข่งขันได้ 
    ๙.๑ การขึ้นบัญชีผู้ผ่านคัดเลือกได้โดยเรียงตามลำดับที่จากผู้ที่ผ่านการคัดเลือกได้คะแนน รวมสูงสุดลงมาตามลำดับ ในกรณีที่มีผู้ผ่านการคัดเลือกได้คะแนนรวมเท่ากัน ก็ให้ผู้ที่ได้รับเลขประจำตัวสอบก่อนเป็นผู้อยู่ในลำดับที่สูงกว่า
    ๙.๒ บัญชีผู้ผ่านการคัดเลือกได้ ให้เป็นพนักงานจ้างระยะเวลาไม่เกิน  ๑  ปี   นับแต่วันขึ้นบัญชีแต่ถ้ามีการ
คัดเลือกอย่างเดียวกันนั้นอีก และได้ขึ้นบัญชีผู้ผ่านการคัดเลือกได้ใหม่แล้ว บัญชีผู้ผ่านการคัดเลือกได้ครั้งนี้เป็นอันยกเลิก เว้นแต่ในกรณีที่มีการเรียกตัวผู้ผ่านการคัดเลือกได้ให้มารายงานตัวเพื่อรับการบรรจุไปแล้ว บัญชีผู้ผ่านการคัดเลือกได้ครั้งนี้ยังคงมีผลใช้ต่อไป แต่ทั้งนี้ต้องไม่เกิน ๓๐ วัน นับแต่วันถัดจากวันที่บัญชี  ผู้ผ่านการคัดเลือกได้นี้มีอายุครบ ๑ ปี หรือวันที่ขึ้นบัญชีผู้ผ่านการคัดเลือกได้ใหม่แล้วแต่กรณี
    ๙.๓ ผู้ที่ได้ขึ้นบัญชีผู้ผ่านการคัดเลือกได้  ถ้ามีกรณีอย่างใดอย่างหนึ่งดังต่อไปนี้ให้เป็นอันยกเลิกการขึ้นบัญชีผู้ผ่านการคัดเลือกนี้ไว้ในบัญชีผู้ผ่านการคัดเลือกได้ คือ
    

(๑) ผู้นั้นได้ขอสละสิทธิรับการเป็นพนักงานจ้างในตำแหน่งที่ผ่านการคัดเลือกได้
          

(๒) ผู้นั้นไม่มารายงานตัวเป็นพนักงานจ้างภายในเวลาที่องค์การบริหารส่วนตำบลส้มผ่อ  กำหนด  เว้นแต่ มีเหตุจำเป็นและได้มีหนังสือส่งทางไปรษณีย์ลงทะเบียนแจ้งให้ทราบกำหนดเวลาล่วงหน้าไม่น้อยกว่า ๑๐ วัน นับตั้งแต่วันที่ที่ทำการไปรษณีย์รับลงทะเบียน
(๓) ผู้นั้นมีเหตุไม่อาจเข้าปฏิบัติหน้าที่ได้ตามกำหนดเวลาที่เป็นพนักงานจ้างในตำแหน่งที่สอบได้
    ๙.๔  ผู้ที่ได้รับการคัดเลือกตามประกาศผลการคัดเลือกไว้ จะเริ่มปฏิบัติหน้าที่เมื่อองค์การบริหารส่วน
ตำบลส้มผ่อ มีหนังสือแจ้งไปยังบุคคลที่ได้รับการคัดเลือก และเมื่อได้ทำสัญญาจ้างปฏิบัติหน้าที่แล้ว 

๑๐. การจ้าง

     ๑๐.๑  พนักงานจ้างตามภารกิจ  สัญญาจ้างคราวละไม่เกิน ๓ ปี ไม่ก่อนวันที่นายกองค์การบริหารส่วนตำบลส้มผ่อ ลงนามในสัญญาจ้าง และสามารถพิจารณาต่อสัญญาจ้างครั้งละไม่เกิน ๓ ปี ตามผลการประเมินการปฏิบัติงานประจำปีไม่ต่ำกว่าระดับดี (ระยะเวลาจ้างตามแผนอัตรากำลังพนักงานจ้าง ๓ ปี ประจำปีงบประมาณ พ.ศ. ๒๕๖๑ - ๒๕๖๓)

    ๑๐.๒  ถ้าผู้สอบแข่งขันได้ และถึงลำดับที่ที่จะได้รับการบรรจุและแต่งตั้งมีวุฒิการศึกษาสูงกว่าที่กำหนดไว้ตามประกาศนี้ จะนำมาเพื่อเรียกร้องสิทธิใด ๆ เพื่อประโยชน์ของตนเองไม่ได้
              ๑๐.๓ ณ วันที่ทำสัญญาจ้างกับองค์การบริหารส่วนตำบลส้มผ่อ ผู้สอบแข่งขันได้จะต้องไม่เป็นข้าราชการ หรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

     องค์การบริหารส่วนตำบลส้มผ่อ  ดำเนินการสอบแข่งขันดังกล่าวในรูปคณะกรรมการโดยยึดหลัก “สมรรถนะ” ความรู้ความสามารถ ความอุตสาหะ ความอดทน ความเสมอภาคและความเป็นธรรมอย่าหลงเชื่อหรือยอมเสียทรัพย์สินให้แก่บุคคลหรือกลุ่มบุคคลหรือผู้ที่อ้างว่า สามารถช่วยเหลือให้สอบได้ และหากผู้ใดได้ทราบข่าวประการใดเกี่ยวกับการแอบอ้างหรือทุจริตเพื่อให้สอบได้โปรดแจ้งคณะกรรมการดำเนินการสรรหาและเลือกสรรพนักงานจ้างได้ทราบ เพื่อจักได้ดำเนินการตามกฎหมายต่อไป

ประกาศ  ณ  วันที่     ๒๖   เดือน  ตุลาคม   พ.ศ.๒๕๖๑





(ลงชื่อ)        ครรชิต  ผุดผ่อง






  (นายครรชิต  ผุดผ่อง)



      

    นายกองค์การบริหารส่วนตำบลส้มผ่อ
ภาคผนวก ก แนบท้ายประกาศฯ ลงวันที่     ๒๖  ตุลาคม  ๒๕๖๑
ลักษณะงานที่ต้องปฏิบัติ คุณสมบัติเฉพาะตำแหน่งและอัตราค่าจ้าง
************************
พนักงานจ้างตามภารกิจ
ชื่อตำแหน่ง     ผู้ช่วยเจ้าพนักงานพัฒนาชุมชน
หน้าที่ความรับผิดชอบและลักษณะงานที่ปฏิบัติ


๑. ช่วยสำรวจข้อมูลเบื้องต้นเพื่อจัดทำแผนปฏิบัติงานพัฒนาชุมชน ตลอดจนส่งเสริมพัฒนาประสานงาน ติดตามและสนับสนุนการจัดเก็บข้อมูลในการพัฒนาชุมชน เพื่อการวางแผนพัฒนาชุมชนและสนับสนุนการดำเนินงานของท้องถิ่นได้ตรงตามความต้องการและสถานการณ์ของชุมชน และช่วยส่งเสริมและกระตุ้นให้ชุมชนมีความเข้าใจ และมีความคิดริเริ่ม เพื่อเข้ามามีส่วนร่วมในการพัฒนาชุมชนและท้องถิ่นของตนโดยมุ่งพึ่งพาตนเองเป็นหลักและยึดคนในชุมชนเป็นศูนย์กลาง ในการพัฒนา 
           ๒. ช่วยส่งเสริม สนับสนุนให้มีการรวมกลุ่มของประชาชน เพื่อสร้างพลังชุมชนให้เป็น ฐานการพัฒนาชุมชนอย่างถูกต้องเข้มแข็ง ตลอดจนแสวงหาและพัฒนาผู้นำชุมชน ผู้นำกลุ่ม/องค์กร และ เครือข่ายองค์กรประชาชน ในการเป็นที่ และช่วยศึกษา และติดตามเทคโนโลยีองค์ความรู้ใหม่ๆ กฎหมาย และระเบียบต่างๆ ที่เกี่ยวข้องกับงานพัฒนาชุมชน และงานบรรเทาทุกข์แก่ผู้สูงอายุ ผู้พิการ ผู้ป่วยเอดส์ และเด็กและเยาวชนที่ด้อยโอกาส เพื่อนามาประยุกต์ใช้ในการปฏิบัติงานได้อย่างมีประสิทธิภาพสูงสุด ช่วยติดต่อประสานงานหน่วยงานองค์กรอื่น ๆ ที่เกี่ยวข้อง เพื่อบริการช่วยเหลือ บำบัด แก้ไขปัญหาแก่ชุมชน ประชาชนในทุกด้าน และปฏิบัติหน้าที่อื่นตามที่ได้รับมอบหมาย
คุณสมบัติเฉพาะสำหรับตำแหน่ง
   มีคุณวุฒิอย่างใดอย่างหนึ่งดังต่อไปนี้
   ได้รับประกาศนียบัตรวิชาชีพชั้นสูง หรือคุณวุฒิอย่างอื่นที่เทียบได้ไม่ต่ำกว่านี้ ทุกสาขาวิชาที่ ก.จ., ก.ท. และ ก.อบต. รับรอง
ทำสัญญาจ้างไม่เกินคราวละ  ๓  ปี 
อัตราค่าจ้าง

ได้รับอัตราค่าจ้างเป็นรายเดือน ๆ ละ  ๑๑,๕๐๐-  บาท พร้อมค่าครองชีพชั่วคราว  ๒,๐๐๐  บาท
ความรู้ความสามารถที่ต้องการ

๑.  ความรู้ที่จำเป็นในงาน ภายใต้การกำกับตรวจสอบโดยทั่วไปอย่างเหมาะสมแก่การปฏิบัติงานในหน้าที่และใช้คอมพิวเตอร์ได้ 

๒.  มีความประพฤติดี มีความรับผิดชอบ มีความขยันและอดทน รับผิดชอบต่อหน้าที่การงาน

๓.  มีความสามารถเหมาะสมในการปฏิบัติหน้าที่  
ภาคผนวก ก 
พนักงานจ้างทั่วไป
ชื่อตำแหน่ง     พนักงานขับรถยนต์ (คนขับรถกู้ชีพ)
หน้าที่และความรับผิดชอบ


- ขับรถยนต์ ดูแลทำความสะอาด ตรวจสอบสภาพรถยนต์ โรงเก็บรถยนต์และเครื่องยนต์ให้พร้อมใช้งานอยู่เสมอ เก็บรักษากุญแจรถยนต์ขององค์การบริหารส่วนตำบลท่าโพธิ์ ต่อทะเบียนรถยนต์ตามกำหนด ลงบันทึกการใช้และการซ่อมรถยนต์ทุกครั้ง แก้ไขข้อขัดข้องเล็ก ๆ น้อย ๆ ในการใช้รถยนต์ (กู้ชีพ)ให้บริการการแพทย์ฉุกเฉิน (EMS) แก่ผู้ประสพเหตุหรือผู้ป่วยและปฏิบัติหน้าที่อื่นที่เกี่ยวข้องหรือตามที่ผู้บังคับบัญชามอบหมาย
ลักษณะงานที่ปฏิบัติ
ทำหน้าที่ขับรถยนต์ ในการให้บริการระบบการแพทย์ฉุกเฉิน (EMS) เมื่อได้รับแจ้งเหตุฉุกเฉินเพื่อช่วยเหลือ ผู้ประสพเหตุหรือผู้เจ็บป่วยเบื้องต้น นำไปส่งโรงพยาบาล และปฏิบัติหน้าที่อื่นที่เกี่ยวข้อง
คุณสมบัติเฉพาะสำหรับตำแหน่ง 

1. มีความรู้ความสามารถและความชำนาญในหน้าที่
2. ได้รับใบอนุญาตขับรถยนต์ตามกฎหมาย
ความรู้ความสามารถที่ต้องการ
ปฏิบัติงานเกี่ยวกับการกู้ชีพ กู้ภัย การใช้อุปกรณ์กู้ชีพกู้ภัยภายในรถยนต์กู้ชีพ และเข้าร่วมการช่วยเหลือผู้ประสบภัยธรรมชาติและสาธารณภัยอื่น ๆ เช่น อุทกภัย วาตภัยการป้องกันฝ่ายพลเรือน และปฏิบัติงานอื่นที่เกี่ยวข้อง
ระยะเวลาในการจ้าง

ทำสัญญาจ้างไม่เกินคราวละ  ๑  ปีงบประมาณ

อัตราค่าจ้าง

ได้รับอัตราค่าจ้างเป็นรายเดือน ๆ ละ  ๙,๐๐๐  บาท พร้อมค่าครองชีพชั่วคราว  ๑,๐๐๐  บาท
ความรู้ความสามารถที่ต้องการ

๑.  สามารถขับรถยนต์ได้


๒.  มีความประพฤติดี มีความรับผิดชอบและ มีความขยันและอดทน รับผิดชอบต่อหน้าที่การงาน

๓.  มีความสามารถเหมาะสมในการปฏิบัติหน้าที่
ผนวก ข
หลักเกณฑ์และวิธีการเลือกสรร
ตำแหน่ง  ผู้ช่วยเจ้าพนักงานพัฒนาชุมชน
************************************************************************

หลักสูตรและวิธีการสอบ  แบ่งออกเป็น  ๓  ภาค  โดยมีคะแนนรวม  ๒๐๐ คะแนน
1. ภาคความรู้ความสามารถทั่วไป  คะแนนเต็ม  ๕๐  คะแนน  โดยวิธีปรนัย
-  เหตุการณ์ปัจจุบันทางการเมือง  เศรษฐกิจและสังคม
-  ข้อมูลองค์กรปกครองส่วนท้องถิ่น
-  ความรู้ความสามารถการใช้ภาษาไทย
-  ความรู้ความสามารถด้านเหตุผล
ข.  ภาคความรู้ความสามารถเฉพาะตำแหน่ง  คะแนนเต็ม  ๕๐  คะแนน  โดยวิธีปรนัยและอัตนัย
- ระเบียบกระทรวงมหาดไทย ว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ.๒๕๔๘
- ระเบียบกระทรวงมหาดไทย ว่าด้วยการจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น         พ.ศ.๒๕๕๒
- ระเบียบกระทรวงมหาดไทย ว่าด้วยเบี้ยยังชีพคนพิการขององค์กรปกครองส่วนท้องถิ่น พ.ศ.๒๕๕๓            - ระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖
-  มาตรฐานพนักงานจ้าง
- พระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒
- พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖
- พระราชบัญญัติสภาตำบลและองค์การบริหารส่วนตำบล พ.ศ. ๒๕๔๗  และฉบับที่แก้ไขเพิ่มเติม
- รัฐธรรมนูญแห่งราชอาณาจักรไทย
ค. ภาคความรู้เหมาะสมกับตำแหน่ง (สัมภาษณ์) คะแนนเต็ม  ๑๐๐ คะแนน หลักเกณฑ์การสัมภาษณ์

๑.  ประวัติส่วนตัว  การศึกษา  จริยธรรมและคุณธรรม

๒๐
คะแนน

๒.  ประสบการณ์ความสามารถพิเศษ



๒๐
คะแนน

๓.  ควบคุมอารมณ์  อุปนิสัย  ท่วงท่าวาจา  การแต่งกาย

๒๐
คะแนน

๔.  ความคิดริเริ่มสร้างสรรค์  ปฏิภาณไหวพริบ


๒๐
คะแนน

๕.  มนุษย์สัมพันธ์  การปรับตัวเข้ากับเพื่อนร่วมงาน  ร่วมสังคม
๒๐
คะแนน

ภาคผนวก ข
วิธีการสรรหาและเลือกสรรพนักงานจ้างทั่วไป ตำแหน่ง พนักงานขับรถยนต์(คนขับรถกู้ชีพ)
	ที่
	สมรรถนะ
	คะแนนเต็ม
	วิธีการประเมิน

	๑.
	๑. ภาคความเหมาะสมกับตำแหน่ง  ใช้วิธีสอบสัมภาษณ์  
ให้ประเมินบุคคลเพื่อพิจารณาความเหมาะสมกับตำแหน่งจากประวัติส่วนตัว ประวัติการศึกษา ประวัติการทำงาน และพฤติกรรมที่ปรากฏทางอื่นของผู้เข้าสอบจากการสัมภาษณ์  ทั้งนี้  อาจใช้วิธีการอื่นใดเพิ่มเติมอีกก็ได้  เพื่อพิจารณาความเหมาะสมในด้านต่าง ๆ เช่น ความรู้ที่อาจใช้ประโยชน์ในการปฏิบัติงานในหน้าที่ความสามารถ  ประสบการณ์  ท่วงทีวาจา  อุปนิสัย  อารมณ์  ทัศนคติ  จริยธรรมและคุณธรรม  การปรับตัวเข้ากับผู้ร่วมงาน  รวมทั้งสังคม  และสิ่งแวดล้อม  ความคิดริเริ่ม เป็นต้น

	๕๐
	 ใช้วิธีการสัมภาษณ์ 


	๒.
	๒.  ภาคความรู้ความสามารถเฉพาะสำหรับตำแหน่ง (สอบปฏิบัติ)  

	๕๐
	ทดสอบโดยการขับรถยนต์



ร่าง/พิมพ์.........................................................


หน.สป.............................................................


ปลัด อบต........................................................








